
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών του 
Τμήματος Φιλολογίας. 

2 Έγκριση Κανονισμού Διδακτορικών Σπουδών του 
Τμήματος Ψυχολογίας. 


ΑΠΟΦΑΣΕΙΣ 

Αριθμ. Γεν. Πρωτ. 1226 (1) 

Έγκριση Κανονισμού Διδακτορικών Σπουδών 
του Τ μήματος Φιλολογίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(τακτική συνεδρίαση 382η/18-01 -2018) 

Έχοντας υπόψη: 

1. Το π.δ. 296/1973 (ΦΕΚ 239 τ. Α'/1973) περί καθορι¬ 
σμού του τίτλου και της έδρας του εν Κρήτη ιδρυθέντος 
Πανεπιστημίου, το ν.δ. 114/1974 (ΦΕΚ 310 τ. Α71974) 
περί τροποποιήσεως και συμπληρώσεως του ν.δ. 87/ 
1973 (ΦΕΚ 159 τ. Α'/1973) «περί ιδρύσεως Πανεπιστημί¬ 
ων εις Θράκην και εις Κρήτην» και επεκτάσεως διατάξεων 
τινών αυτού εις άπαντα τα ΑΕΙ (Α' 310), το ν. 259/1976 
(ΦΕΚ 25 τ. Α71976) περί τροποποιήσεως και συμπλη¬ 
ρώσεως των περί Πανεπιστημίων Θράκης και Κρήτης 
κειμένων διατάξεων, τις διατάξεις του π.δ. 103/1983, 
(Φ.Ε.Κ. 48/15.04.1983, τ. Α') - Αυτοδύναμη λειτουργία 
του Πανεπιστημίου Κρήτης..., καθώς και της λοιπής νο¬ 
μοθεσίας περί Πανεπιστημίου Κρήτης. 

2. Το ΦΕΚ τ. ΥΟΔΔ 82/18-02-2016) και την υπ' αριθμ. 
πρωτ. 31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) 
διαπιστωτική πράξη της Αναπληρώτριας Υπουργού 
Παιδείας Έρευνας και Θρησκευμάτων, όπου διαπιστώ¬ 
νεται ότι ο Καθηγητής Οδυσσέας Ζώρας έχει εκλεγεί ως 
Πρύτανης του Πανεπιστημίου Κρήτης. 

3. Την υπ'αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανεπι¬ 
στημίου Κρήτης, στις 01 -12-2017 σε εφαρμογή των δια¬ 
τάξεων του ν. 4485/2017 (ΦΕΚ 114/τ. Α704-08-2017 για 
το ακαδημαϊκό έτος 2017-2018 όπως ισχύει. 

4. Τις διατάξεις του άρθρου 4 του ν. 3861/2010 (ΦΕΚ 
112 τ. Α /2010) ενίσχυση της διαφάνειας με την υποχρε¬ 


ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το ν. 4210/2013 (ΦΕΚ 254/ 
τ. Α'/21.11.2013), καθώς και την κατ' εξουσιοδότηση 
αυτού εκδοθείσα υπ'αριθ. ΥΠΟΙΚΔ6 1127865/ΕΞ2010/ 
30-09-2010 απόφαση. 

5. Τις διατάξεις του άρθρου 13, παρ. 2 σημείο (ιε) σε 
συνδυασμό με το άρθρο 31, παρ. 1 σημείο (α), το άρθρο 
45, παρ. 2 και το άρθρο 85, παρ. 6 (β) του ν. 4485/2017. 

6. Το με αρ. Γεν. Πρωτ. 168/09-01-2017 έγγραφο του 
Προέδρου του Τμήματος Φιλολογίας, της Φιλοσοφικής 
Σχολής του Πανεπιστημίου Κρήτης, Καθηγητή Αλέξιου 
Καλοκαιρινού. 

7. Το απόσπασμα πρακτικών της υπ' αριθμ. 6η/ 
13-12-2017 Συνέλευσης του Τ μήματος Φιλολογίας, σχε¬ 
τικά με το παρόν θέμα, αποφασίζει και εγκρίνει: 

τον Κανονισμό Διδακτορικών Σπουδών του Τ μήματος 
Φιλολογίας του Πανεπιστημίου Κρήτης, όπως αυτός κα¬ 
τατέθηκε στη Σύγκλητο του Πανεπιστημίου Κρήτης και 
έχει ως ακολούθως: 

Α. Γενικές διατάξεις 

Ο Κανονισμός Διδακτορικών Σπουδών εξειδικεύει το 
προβλεπόμενο από τον ν. 4485/2017 θεσμικό πλαίσιο 
για τον τρίτο κύκλο σπουδών στο Τμήμα Φιλολογίας της 
Φιλοσοφικής Σχολής του Πανεπιστημίου Κρήτη ς. 

Οι Διδακτορικές Σπουδές (Δ.Σ.) του Τμήματος Φιλολο- 
γίαςτου Πανεπιστημίου Κρήτης αποσκοπούν στην προ¬ 
αγωγή της γνώσης, στην ανάπτυξη της έρευνας και στη 
διαμόρφωση ερευνητών/τριών στα πεδία των Κλασικών 
Σπουδών, της Βυζαντινής Φιλολογίας, της Νεοελληνικής 
Φιλολογίας, της Γλωσσολογίας, και των θεατρικών και 
Κινηματογραφικών Σπουδών. 

Η δομή, η οργάνωση και η λειτουργία των Δ.Σ. του 
Τμήματος διέπονται από τις διατάξεις της ισχύουσας 
νομοθεσίας και των κανονιστικών κειμένων του Πανεπι¬ 
στημίου Κρήτης,της Φιλοσοφικής Σχολής καιτουΤμήμα- 
τος Φιλολογίας, καθώς και από τον παρόντα Κανονισμό 
Διδακτορικών Σπουδών του Τ μήματος. 

Η Συνέλευση τουΤμήματος Φιλολογίας είναι αρμόδια 
να κρίνει και να διευθετεί κάθε οργανωτικό, διοικητικό 
ή ακαδημαϊκό ζήτημα των Δ.Σ., του οποίου η ρύθμιση 
δεν προβλέπεται από την κείμενη νομοθεσία ή τα λοι¬ 
πά κανονιστικά κείμενα του Πανεπιστημίου Κρήτης, της 

Φιλοσοφικής Σχολής και του Τμήματος, ή από τις αποφά¬ 
σεις των παραπάνω αρμοδίων οργάνων ή τον παρόντα 
Κανονισμό Διδακτορικών Σπουδών. Η Συνέλευση του 
Τμήματος Φιλολογίας είναι επίσης αρμόδια για κάθε ζή¬ 
τημα ερμηνείας του παρόντος Κανονισμού. 

Β. Εισαγωγή Φοιτητών/τριών 

Β.1. Προϋποθέσεις 

Για την εγγραφή στον τρίτο κύκλο σπουδών του Τμή¬ 
ματος Φιλολογίας προϋποτίθεται η κατοχή Διπλώμα¬ 
τος Μεταπτυχιακών Σπουδών (Δ.Μ.Σ.) ή Διδακτορικού 
Διπλώματος (Δ.Δ.) συναφούς αντικειμένου ελληνικού 
πανεπιστημίου ή ισότιμου και αναγνωρισμένου από 
τον Δ.Ο.Α.Τ.Α.Π. τίτλου μεταπτυχιακών σπουδών ή Δ.Δ. 
ομοταγούς και αναγνωρισμένου ιδρύματος της αλλο¬ 
δαπής, ή ενιαίου και αδιάσπαστου τίτλου σπουδών με¬ 
ταπτυχιακού επιπέδου, σύμφωνα με το άρθρο 46 του 
ν. 4485/2017 όπως ισχύει. 

Κατ'εξαίρεση και ύστερα από τεκμηριωμένη εισήγηση 
της τριμελούς επιτροπής όπως ορίζεται στο αρ. 38.3 του 
ν. 4485/2017 (βλ. Α.4, παρακάτω), μπορούν να εγγρα- 
φούν ως υποψήφιοι διδάκτορες (α) κάτοχοι Δ.Μ.Σ. ή Δ.Δ. 
μη συναφούς αντικειμένου και (β) μη κάτοχοι Δ.Μ.Σ. οι 
οποίοι διαθέτουν αναγνωρισμένο επιστημονικό έργο, 
αντίστοιχο ποσοτικά και ποιοτικά των ερευνητικών εργα¬ 
σιών που προβλέπει το οικείο Πρόγραμμα Μεταπτυχια¬ 
κών Σπουδών του Τμήματος ή είναι υπότροφοι αναγνω¬ 
ρισμένων Ιδρυμάτων της Ελλάδας και του εξωτερικού. 

Οι υποψήφιοι/ες διδάκτορες οφείλουν να έχουν επαρ¬ 
κή γνώση μιας τουλάχιστον ξένης γλώσσας επιπέδου Β2 
ή ανώτερου, όπως προκύπτει από σχετικούς γλωσσικούς 
τίτλους σπουδών ή μεταπτυχιακό τίτλο σπουδών που 
έχουν διεξαχθεί σε ίδρυμα της αλλοδαπής. Για τους/τις 
αλλοδαπούς/ές υποψήφιους/ες διδάκτορες που δεν 
κατέχουν Δ.Μ.Σ. ελληνικού πανεπιστημίου απαραίτη¬ 
τη προϋπόθεση, εκτός από την αναγνώριση του τίτλου 
σπουδών τους, είναι η κατοχή πιστοποιητικού επάρκειας 
ελληνικής γλώσσας, εφόσον γλώσσα σύνταξης της δια¬ 
τριβής τους καθοριστεί η ελληνική. 

Β.2. Αίτηση και απαιτούμενα συνοδευτικά και δικαιο- 
λογητικά έγγραφα 

Για την εγγραφή του/της ο/η ενδιαφερόμενος/η υπο¬ 
βάλλει στη Γραμματεία του Τμήματος Φιλολογίας αίτη¬ 
ση υποψηφιότητας στην οποία προτείνει τον τίτλο της 
διδακτορικής διατριβής, τον/την επιβλέποντα/ουσα και 
τη γλώσσα εκπόνησης της. 

Η αίτηση συνοδεύεται από 

1. Αντίγραφα τίτλων σπουδών (σε περίπτωση που το 
Δ.Μ.Σ. ή το Δ.Δ. χορηγήθηκε από ομοταγές ίδρυμα του 
εξωτερικού απαιτείται και η αναγνώριση του Δ.Ο.ΑΤ.ΑΠ). 

2. Πιστοποιητικά αναλυτικής βαθμολογίας σπουδών. 

3. Αντίγραφα τίτλων γλωσσομάθειας. 

4. Αντίγραφα δημοσιευμένων ή υπό δημοσίευση επι¬ 
στημονικών εργασιών -αν υπάρχουν-συνοδευόμενα από 
περίληψη. 

5. Αναλυτικό βιογραφικό σημείωμα. 

6. Έκθεση ερευνητικών ενδιαφερόντων. 

7. Ερευνητική πρόταση - Προσχέδιο της διδακτορι¬ 
κής διατριβής που ο/η ενδιαφερόμενος/η επιθυμεί να 
εκπονήσει. 


8. Οποιαδήποτε επικουρικά στοιχεία (συστατικές επι¬ 
στολές, βραβεία, κ.ά.), που ο/η ενδιαφερόμενος/η κρίνει 
ότι θα βοηθήσουν στην πληρέστερη αξιολόγηση της 
αίτησης του/της. 

Το βιογραφικό σημείωμα, η έκθεση ερευνητικών εν¬ 
διαφερόντων και η ερευνητική πρόταση -προσχέδιο δι¬ 
δακτορικής διατριβής επιτρέπεται να κατατεθούν στη 
γλώσσα στην οποία ο/η ενδιαφερόμενος/η προτείνει 
να εκπονηθεί η διδακτορική διατριβή. 

Β.3 Χρόνος υποβολής αιτήσεων για εκπόνηση διδα¬ 
κτορικής διατριβής 

Ο/η ενδιαφερόμενος/η υποβάλλει αίτηση στη Γραμ¬ 
ματεία του Τμήματος Φιλολογίας οποιαδήποτε στιγμή 
μέσα στην ακαδημαϊκή χρονιά. Η εξέταση των αιτήσεων 
γίνεται σε δύο περιόδους, σύμφωνα με τις παρακάτω 
προθεσμίες ανά εξάμηνο: 



Χειμερινό 

εξάμηνο 

Εαρινό εξάμηνο 

Κατάθεση 

αίτησης 

ως 5 

Σεπτεμβρίου 

ως 5 

Φεβρουάριου 

Ανακοίνωση 

αποτελεσμάτων 

ως 20 

Οκτωβρίου 

ως 20 Μαρτίου 


Η αίτηση και τα σχετικά έγγραφα αποστέλλονται με το 
ταχυδρομείο στη διεύθυνση «Τμήμα Φιλολογίας, Γραμ¬ 
ματεία, Πανεπιστημιούπολη Ρεθύμνου, 74100 - Ρέθυ¬ 
μνο» ή με το ηλεκτρονικό ταχυδρομείο στη διεύθυνση: 
ρΓιίΙοΙθ9Υ@υος.9Γ. 

Το Τμήμα μπορεί να εξετάσει σε διαφορετικές από τις 
αναγραφόμενες προθεσμίες αιτήσεις για θέσεις υπο¬ 
ψηφίων διδακτόρων που ενδέχεται να προκηρύξει στο 
πλαίσιο ένταξης τους σε ερευνητικά προγράμματα των 
μελών Δ.Ε.Π. ή των Εργαστηρίων του, ή αιτήσεις κατόχων 
υποτροφιών καθώς και αιτήσεις υποψηφίων σε υποτρο¬ 
φίες που το Τμήμα θα προκηρύξει με δημόσια πρόσκλη¬ 
ση εφόσον εξασφαλίσει τη σχετική χρηματοδότηση. 

Εφόσον η αίτηση γίνει δεκτή, ο/η αιτών/ούσα υπο- 
χρεούται να προσκομίσει, εντός πέντε ημερών από την 
ανακοίνωση των αποτελεσμάτων, επικυρωμένα αντίγρα¬ 
φα όλων των απαιτούμενων δικαιολογητικών (βλ. Β.2), 
για να εγγράφει. Η εγγραφή του/της αιτούντα/ούσας 
ολοκληρώνεται εντός δέκα ημερών από την ανακοίνωση 
των αποτελεσμάτων. 

Β.4 Ανάθεση επίβλεψης διδακτορικής διατριβής 

Εντός σαράντα πέντε (45) ημερών από τη λήξη της 
προθεσμίας κατάθεσης των αιτήσεων η Συνέλευση του 
Τμήματος αξιολογεί την αίτηση σύμφωνα με τη διαδικα¬ 
σία που προβλέπεται από τον ν. 4485/2017 (άρθρο 38.3) 
όπως ισχύει. Ειδικότερα, η Συνέλευση κατηγοριοποιεί τις 
αιτήσεις που υποβλήθηκαν βάσει του γνωστικού αντι¬ 
κειμένου και ορίζει ανά κατηγορία μία τριμελή επιτροπή 
αποτελούμενη από μέλη Δ.Ε.Π.τουΤμήματος. Οι επιτρο¬ 
πές εξετάζουν τις αιτήσεις και τα συνυποβληθέντα έγ¬ 
γραφα, καλούν τους/τις αιτούντες/ούσες σε συνέντευξη 
και στη συνέχεια υποβάλλουν στη Συνέλευση υπόμνημα 
στο οποίο εκτίθενται οι λόγοι αποδοχής ή απόρριψης 
και προτείνεται επιβλέπων/ουσα, αν δεν έχει ήδη προ- 
ταθεί στην αίτηση. Η Συνέλευση συνεκτιμά τη γνώμη 
του/της προτεινόμενου/ης ως επιβλέποντα/ουσας με 

το υπόμνημα της επιτροπής και εγκρίνει ή απορρίπτει 
αιτιολογημένα την αίτηση. Στην εγκριτική απόφαση της 
Συνέλευσης ορίζεται και η γλώσσα συγγραφής της διδα¬ 
κτορικής διατριβής. 

Εφόσον η αίτηση γίνει δεκτή, η Συνέλευση επικυρώνει 
το θέμα της διατριβής και ορίζει τον/την επιβλέποντα/ 
ουσα και τα άλλα δύο μέλη της Συμβουλευτικής Επιτρο¬ 
πής. Κατά την επιλογή του/της επιβλέποντα/ουσας και 
των υπολοίπων μελών της Συμβουλευτικής Επιτροπής 
λαμβάνονται υπόψη τα ιδιαίτερα επιστημονικά ενδιαφέ¬ 
ροντα των τελευταίων, καθώς και ο αριθμός των υποψη¬ 
φίων διδακτόρων που ο/η καθένας/καθεμιά επιβλέπει. 
Ειδικότερα, οι διδάσκοντες/ουσες στοΤμήμα δεν μπορεί 
να επιβλέπουν ταυτόχρονα περισσότερους από πέντε (5) 
υποψήφιους/ες διδάκτορες. Υπέρβαση του ορίου αυτού, 
για εξαιρετικούς λόγους που τεκμηριώνονται, απαιτεί 
έγκριση της Συνέλευσης. 

Αν ο/η προτεινόμενος/η από τον/την αιτούντα/ούσα 
ως επιβλέπων/ούσα αρνηθεί αιτιολογημένα ή κωλύεται 
να αναλάβει την επίβλεψη, η Συνέλευση μπορεί να προ¬ 
τείνει στον/την αιτούντα/ούσα ως επιβλέποντα/ουσα 
άλλο μέλος Δ.Ε.Π. που συναινεί. Στην περίπτωση αυτή, 
ο/η αιτών/ούσα εγγράφεται εφόσον αποδεχθεί την πρό¬ 
ταση της Συνέλευσης. 

Β.5 Δημοσιοποίηση 

Τα ονόματα των υποψήφιων διδακτόρων και των επι- 
βλεπόντων/ουσών τους, οι τίτλοι των εκπονούμενων 
διδακτορικών διατριβών και σύντομο σημείωμα περι¬ 
γραφικό του αντικειμένου τους, καθώς και η σύνθεση 
των Συμβουλευτικών Επιτροπών αναρτώνται στον δι¬ 
αδικτυακό τόπο του Τμήματος στην ελληνική και στην 
αγγλική γλώσσα. 

Γ. Φοίτηση - Εκπόνηση Διδακτορικής Διατριβής 

Γ.1 Διάρκεια 

Η χρονική διάρκεια φοίτησης για την απόκτηση διδα¬ 
κτορικού διπλώματος είναι τουλάχιστον τρία (3) πλήρη 
ημερολογιακά έτη από την ημερομηνία ορισμού της 
Συμβουλευτικής Επιτροπής. Η μέγιστη διάρκεια είναι 
πέντε (5) πλήρη ημερολογιακά έτη. 

Ετήσια παράταση μπορεί να δοθεί μετά από αιτιολογη¬ 
μένη αίτηση του/της υποψηφίου/ας διδάκτορα -η οποία 
υποβάλλεται στη Γραμματεία του Τμήματος τρεις του¬ 
λάχιστον μήνες πριν από τη συμπλήρωση της ως άνω 
μέγιστης διάρκειας-, τεκμηριωμένη εισήγηση του/της 
επιβλέποντα/ουσας, σύμφωνη γνώμη της Συμβουλευτι¬ 
κής Επιτροπής και απόφαση της Συνέλευσης. Δεν μπορεί 
να δοθούν στον/την υποψήφιο/α διδάκτορα περισσότε¬ 
ρες από δύο ετήσιες παρατάσεις. 

Γ.2 Γλώσσα συγγραφής και μέγεθος της διδακτορικής 
διατριβής 

Η διδακτορική διατριβή συγγράφεται στην ελληνική 
γλώσσα. Η Συνέλευση μπορεί να εγκρίνει τη συγγραφή 
της και σε άλλη γλώσσα. 

Στην τελική μορφή της η διδακτορική διατριβή πρέ¬ 
πει να συνοδεύεται από εκτενή περίληψη στην αγγλική, 
εφόσον έχει συνταχθεί στην ελληνική, ή στην ελληνική, 
αν έχει συνταχθεί σε άλλη γλώσσα. 

Η αναγκαία έκταση της διδακτορικής διατριβής προσ¬ 
διορίζεται από τον/την εκάστοτε επιβλέποντα/ουσα σε 


συνεννόηση με τον/την υποψήφιο/α διδάκτορα. Εν¬ 
δεικτικά καθορίζεται πως η έκταση της διδακτορικής 
διατριβής δεν πρέπει να υπερβαίνει τις 120.000 λέξεις. 
Στο ως άνω μέγεθος δεν συνυπολογίζεται το όποιο ανα¬ 
γκαίο για την τεκμηρίωση του θέματος εικονογραφικό, 
αρχειακό κ.ά. υλικό. 

Γ.3 Δικαιώματα και υποχρεώσεις των υποψηφίων δι¬ 
δακτόρων 

Οι διδακτορικές σπουδές προσφέρονται δωρεάν. Οι 
υποψήφιοι/ες διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους όλα τα 
δικαιώματα και τις παροχές που προβλέπονται και για 
τους/τιςφοιτητές/τριεςτου δεύτερου κύκλου σπουδών. 
Επίσης, διατηρούν μέχρι και πέντε (5) έτη μετά την ολο¬ 
κλήρωση της διδακτορικής διατριβήςτουςτα ίδια δικαι¬ 
ώματα στην πρόσβαση, στον δανεισμό και στη χρήση 
των ηλεκτρονικών υπηρεσιών των πανεπιστημιακών 
βιβλιοθηκών της ημεδαπής, όπως ο νόμος προβλέπει. 

Κατά τη διάρκεια εκπόνησης της διδακτορικής διατρι¬ 
βής, ο/η υποψήφιος/α διδάκτορας δεν υποχρεούται να 
παρακολουθεί μαθήματα- υποχρεωτική είναι η διαρκής 
επαφή του/της με τον επιβλέποντα/ουσα και τα άλλα 
μέλη της Συμβουλευτικής Επιτροπής. Στον/την υπο¬ 
ψήφιο/α διδάκτορα συνιστάται η παρακολούθηση των 
συνεδρίων, σεμιναρίων, ημερίδων και άλλων συναφών 
εκδηλώσεων του Τμήματος στους τομείς των ειδικών 
ενδιαφερόντων του/της. 

Ο/η υποψήφιος/α διδάκτορας ασχολείται κυρίως μετη 
συγγραφή της διδακτορικής διατριβής. Μπορεί επίσης 
να συμμετέχει, ύστερα από συνεννόηση με τον επιβλέ- 
ποντα/ουσα, σε ερευνητικά προγράμματα του Τμήματος, 
του Τομέα και των οικείων Εργαστηρίων ή σε συναφή 
προγράμματα άλλων Α.Ε.Ι. ή αναγνωρισμένων ερευνητι¬ 
κών ιδρυμάτων της ημεδαπής ή και της αλλοδαπής. Ο/Η 
επιβλέπων/ουσα μπορεί να υποδείξει στον/την υποψή¬ 
φιο/α διδάκτορα, ανάλογα με τυχόν επιμέρους ανάγκες 
του/της, την παρακολούθηση ορισμένων μαθημάτων 
του Τμήματος Φιλολογίας ή άλλου Τμήματος του Πανε¬ 
πιστημίου Κρήτης. Με εισήγηση του/της επιβλέποντα/ 
ουσας προς τη Συνέλευση μπορεί επίσης να ανατεθεί 
στον/την υποψήφιο/α διδάκτορα μικρής κλίμακας επι¬ 
κουρικό διδακτικό ή/και εργαστηριακό έργο στο χώρο 
της ειδικότητας του/της υπό την επίβλεψη ενός μέλους 
Δ.Ε.Π. 

Γ.4 Παρακολούθηση της προόδου του έργου των υπο¬ 
ψηφίων διδακτόρων 

Ο/η υποψήφιος/α διδάκτορας υποβάλλει εγγράφως, 
δια της Γραμματείας του Τμήματος, αναλυτικό υπόμνη¬ 
μα (έκτασης 2.000-4.000 λέξεων), το οποίο παρουσιά¬ 
ζει προφορικά ενώπιον της τριμελούς Συμβουλευτικής 
Επιτροπής, σχετικά με την πρόοδο της διδακτορικής 
διατριβής του/της κατ'έτος, μετά τη συμπλήρωση ενός 
πλήρους ακαδημαϊκού έτους από την εγγραφή του/της. 
Η προφορική παρουσίαση πραγματοποιείται κατά τον 
μήνα Σεπτέμβριο, μετά την κατάθεση του υπομνήματος. 
Αντίγραφο του υπομνήματος καθώς και έκθεση προό¬ 
δου, η οποία συντάσσεται από τον/την επιβλέποντα/ 
ουσα και τα άλλα μέλη της Συμβουλευτικής Επιτροπής, 
υποβάλλεται μέσω της Γραμματείας στη Συνέλευση του 

Τμήματος και καταχωρείται στον ατομικό φάκελο του/ 
της υποψηφίου/ας διδάκτορα. 

Η Συνέλευση του Τμήματος είναι αρμόδια να επιλύσει 
οποιοδήποτε πρόβλημα προκόψει στη συνεργασία του/ 
της υποψήφιου/ας διδάκτορος με τα μέλη της Συμβου¬ 
λευτικής Επιτροπής. 

Γ.5 Λόγοι διαγραφής 

Επαρκείς λόγους διαγραφής υποψήφιου/ας διδάκτορα 
από το μητρώο του Τμήματος συνιστούν 

1. Η μη υποβολή αναλυτικού υπομνήματος προόδου 
ή/και η μη εμφάνιση του/της υποψηφίου/ας διδάκτορα 
ενώπιον της Συμβουλευτικής Επιτροπής, 

2. Η κατ'εξακολούθηση μη εκπλήρωση των υποχρεώ¬ 
σεων του/της, όπως περιγράφονται στο Γ.3, 

3. Η μη ανανέωση εγγραφής (βλ. Γ.7, παρακάτω), 

4. Η διαπίστωση από τη Συνέλευση λογοκλοπής σε 
οποιοδήποτε στάδιο της εκπόνησης της διδακτορικής 
διατριβής, 

5. Σοβαρό πειθαρχικό παράπτωμα το οποίο έχει κα- 
ταλογισθεί. 

Εφόσον τεθεί ζήτημα διαγραφής του/της (με εξαίρε¬ 
ση τον λόγο (5), παραπάνω) και πριν από τη λήψη της 
σχετικής απόφασης, ο/η υποψήφιος/α διδάκτορας κα¬ 
λείται για παροχή εξηγήσεων στη Συνέλευση, τις οποίες 
οφείλει να καταθέσει και εγγράφως. Σε περίπτωση μη 
ανταπόκρισης του/της η απόφαση λαμβάνεται από τη 
Συνέλευση ερήμην του/της. 

Γ.6 Εξαιρετικές διατάξεις 

1. Αν για οποιονδήποτε λόγο ο/η επιβλέπων/ουσα 
εκλείψει ή δεν εκπληρώνει τα καθήκοντα του/της για 
χρονικό διάστημα τέτοιο ώστε να δυσχεραίνεται ή να 
αναστέλλεται το έργο του/της υποψηφίου/ας διδάκτορα, 
η Συνέλευση του Τμήματος, αφού τεκμηριωμένα διαπι¬ 
στώσει το πρόβλημα, οφείλει να αναθέσει την επίβλεψη 
είτε σε ένα από τα άλλα δύο μέλη της τριμελούς Συμ¬ 
βουλευτικής Επιτροπής -ακόμη και καθ' υπέρβαση του 
μέγιστου αριθμού υποψήφιων διδακτόρων που μπορεί 
αυτός/ή να επιβλέπει- είτε σε άλλον/ην, με τη συναίνεση 
του/της υποψήφιου/ας διδάκτορα και τη σύμφωνη γνώ¬ 
μη του/της προτεινόμενου/ης ως νέου/ας επιβλέποντα/ 
ουσας. Θέμα αλλαγής επιβλέποντα/ουσας ή μέλους της 
Συμβουλευτικής Επιτροπής μπορεί να τεθεί με τεκμηριω¬ 
μένη επιστολή του/της υποψηφίου/ας διδάκτορα ή του/ 
της ίδιου/ας του/της επιβλέποντα/ουσας ή μέλους της 
Συμβουλευτικής Επιτροπής προς τη Συνέλευση, η οποία 
αποφασίζει αιτιολογημένα για το ζήτημα. Αν ο/η επιβλέ- 
πων/ουσα μετακινηθεί σε άλλο Α.Ε.Ι. ή άλλο Τμήμα του 
Πανεπιστημίου Κρήτης, ή συνταξιοδοτηθεί, συνεχίζει 
να εκτελεί χρέη επιβλέποντα/ουσας των διδακτορικών 
διατριβών που έχει αναλάβει, και ο τίτλος απονέμεται 
από το Τμήμα Φιλολογίας του Πανεπιστημίου Κρήτης, 
όπου ενεγράφη εξαρχής ο/η υποψήφιος/α διδάκτορας. 

2. Το θέμα της διδακτορικής διατριβής είναι δυνατόν 
να τροποποιηθεί. Για την αλλαγή απαιτείται απόφαση 
της Συνέλευσης ύστερα από τεκμηριωμένη αίτηση του/ 
της υποψήφιου/ας διδάκτορα σε συνεννόηση με τον/ 
την επιβλέποντα/ουσα και με τη σύμφωνη γνώμη της 
Συμβουλευτικής Επιτροπής. Η τροποποίηση του αρχι¬ 


κού θέματος δεν επηρεάζει τον χρόνο εκπόνησης της 
διδακτορικής διατριβής 

3. Σε περιπτώσεις στράτευσης, εγκυμοσύνης ή σο¬ 
βαρής ασθένειας, ο/η υποψήφιος/α διδάκτορας έχει 
το δικαίωμα, με αίτηση του/της, να ζητήσει αναστολή 
φοίτησης για συγκεκριμένο χρονικό διάστημα, το οποίο 
δεν μπορεί να υπερβαίνει συνολικά τα δύο έτη. Κατά την 
περίοδο αναστολής ο/η υποψήφιος/α διδάκτορας χάνει 
προσωρινά τα δικαιώματα και τις παροχές που προβλέ- 
πονται σύμφωνα με το άρθρο 40 παρ. 3 του ν. 4485/2017 
όπως ισχύει. Η αναστολή μπορεί να διακοπεί ύστερα από 
αίτηση επανεγγραφής του/της υποψήφιου/ας διδάκτο- 
ρος προς τη Συνέλευση του Τμήματος. Μετά το πέρας της 
εγκεκριμένης αναστολής, ο/η υποψήφιος/α διδάκτορας 
οφείλει να υποβάλει αίτηση επανεγγραφής στο Τμήμα. 

Γ.7 Ανανέωση εγγραφής 

Η ανανέωση εγγραφής των υποψηφίων διδακτόρων 
ανά ακαδημαϊκό έτος γίνεται κατά τον μήνα Σεπτέμβριο. 
Η ανανέωση εγγραφής κατά το ακαδημαϊκό έτος στο 
οποίο συμπληρώνεται η μέγιστη διάρκεια εκπόνησης 
διδακτορικής διατριβής ισχύει μέχρι και τη συμπλήρωση 
αυτής. Για την ανανέωση φοίτησης μετά το πέρας της 
μέγιστης διάρκειας εκπόνησης διατριβής και για έως 
δύο συνεχόμενες ετήσιες παρατάσεις φοίτησης, ακο¬ 
λουθείται η διαδικασία που ορίζεται στο άρθρο Γ1 του 
παρόντος Κανονισμού. 

Δ. Απονομή Διδακτορικού Τίτλου 

Δ.1 Εκκίνηση της διαδικασίας για την υποστήριξη δι¬ 
δακτορικής διατριβής 

Η διαδικασία δημόσιας υποστήριξης και αξιολόγησης 
της διδακτορικής διατριβής ενεργοποιείται με αίτηση 
του/της υποψηφίου/ας διδάκτορα, διά της Γραμματείας 
τουΤμήματος, στην Συμβουλευτική Επιτροπή. Η αίτηση 
συνοδεύεται από τρία αντίγραφα, έντυπα ή ψηφιακά, της 
προς κρίση διδακτορικής διατριβής. 

Αν η τριμελής Συμβουλευτική Επιτροπή αποδεχθεί την 
αίτηση του/της υποψηφίου/ας διδάκτορα, συντάσσει 
αναλυτική εισηγητική έκθεση και την υποβάλλει στη Συ¬ 
νέλευση του Τμήματος ζητώντας τον ορισμό επταμελούς 
Εξεταστικής Επιτροπής για την κρίση της διδακτορικής 
διατριβής. 

Η προθεσμία για την αποδοχή ή απόρριψη της αίτησης 
του/της υποψήφιου/ας ορίζεται στις εκατό (100) ημέρες 
από την κατάθεσή της. 

Αν η Συμβουλευτική Επιτροπή απορρίψει την αίτηση 
του/της υποψηφίου/ας διδάκτορα, του/της ζητά εγγρά- 
φως να προβεί στις απαραίτητες αναθεωρήσεις και να 
επανυποβάλει την διατριβή του/της μέσα σε εύλογο 
χρονικό διάστημα. 

Αν η Συμβουλευτική Επιτροπή απορρίψει για δεύτε¬ 
ρη φορά την αίτηση του/της, ο/η υποψήφιος/α διδά¬ 
κτορας έχει το δικαίωμα να ζητήσει από τη Συνέλευση 
του Τμήματος τον ορισμό επταμελούς Εξεταστικής Επι¬ 
τροπής για την κρίση της διδακτορικής διατριβής του/ 
της. Η δεύτερη κατά σειρά απόρριψη της αίτησης του/ 
της υποψήφιου/ας διδάκτορα συνοδεύεται από τεκμη¬ 
ριωμένη έκθεση της Συμβουλευτικής Επιτροπής προς 
τη Συνέλευση. Στην περίπτωση αυτή δεν υποβάλλεται 
εισηγητική έκθεση από την Συμβουλευτική Επιτροπή. 

Για τη δημόσια υποστήριξη και αξιολόγηση της διδα¬ 
κτορικής διατριβής η Συνέλευση του Τμήματος ορίζει 
επταμελή Εξεταστική Επιτροπή, στην οποία μετέχουν τα 
τρία (3) μέλη της Συμβουλευτικής Επιτροπής και τέσσερα 
(4) επιπλέον, που επιλέγονται σύμφωνα με τα άρθρα 41 
παρ. 2 και 39 παρ. 2 του ν. 4485/2017 όπως ισχύουν. 
Ο/Η επιβλέπων/ουσα ορίζεται ωςσυντονιστής/τριατης 
διαδικασίας δημόσιας υποστήριξηςτου/της υποψηφίου/ 
ας διδάκτορα. Αν κάποιο μέλος της Συμβουλευτικής Επι¬ 
τροπής έχει στο μεταξύ αφυπηρετήσει, αντικαθίσταται 
με απόφαση της Συνέλευσης του Τμήματος. 

Ο/η υποψήφιος/α διδάκτορας καταθέτει επτά (7) 
αντίτυπα, έντυπα ή ψηφιακά, της υπό κρίση διδακτορι¬ 
κής διατριβής του/της στη Γραμματεία του Τμήματος η 
οποία τα διαβιβάζει στα μέλη της Εξεταστικής Επιτροπής 
τουλάχιστον πενήντα (50) ημέρες πριν από τη δημόσια 
υποστήριξη. 

Δ.2 Υποστήριξη της διδακτορικής διατριβής 

Η δημόσια υποστήριξη και αξιολόγηση της διδακτορι¬ 
κής διατριβής του/της υποψηφίου/ας διδάκτορα γίνεται 
σε ημερομηνία που ορίζει η Συνέλευση και η οποία δεν 
μπορεί να είναι μεγαλύτερη του τριμήνου από τον ορι¬ 
σμό της Εξεταστικής Επιτροπής. Σε αυτήν συμμετέχουν 
με τη φυσική τους παρουσία τέσσερα (4) τουλάχιστον 
μέλη της Εξεταστικής Επιτροπής, ενώ τα λοιπά μέλη 
μπορούν να πάρουν μέρος μέσω πιστοποιημένης τη¬ 
λεδιάσκεψης. 

Ο/η πρόεδρος της επταμελούς εξεταστικής επιτροπής 
την συγκαλεί σε συγκεκριμένη ημερομηνία και ώρα σε αί¬ 
θουσα του Πανεπιστημίου Κρήτης, για την τελική υποστή¬ 
ριξη και εξέταση της διατριβής. Η πρόσκληση κοινοποιεί¬ 
ται ηλεκτρονικά από τη Γραμματεία τουΤμήματος στον/ 
την υποψήφιο/α διδάκτορα και στα μέλη της επταμελούς 
εξεταστικής επιτροπής, δέκα (10) τουλάχιστον ημέρες 
πριν από την ορισμένη ημέρα εξέτασης. Η πρόσκληση 
κοινοποιείται επίσης ταυτόχρονα σε όλα τα μέλη Δ.Ε.Π. 
τουΤμήματος Φιλολογίας και αναρτάται στον πίνακα ανα¬ 
κοινώσεων του καθώς και στην ιστοσελίδα του. 

Η υποστήριξη περιλαμβάνει δύο φάσεις: Στην πρώ¬ 
τη φάση, που είναι δημόσια υποστήριξη με ελεύθερη 
προσέλευση κοινού, ο/η υποψήφιος/α διδάκτορας ανα¬ 
πτύσσει προφορικά τα πορίσματα της έρευνας του/της 
μέσα σε τριάντα (30) λεπτά και στη συνέχεια απαντά σε 
ερωτήσεις που του/της θέτουν τα μέλη της Εξεταστικής 
Επιτροπής. 

Στη δεύτερη φάση, ο/η εξεταζόμενος/η και το κοινό 
αποχωρούν, και η Επιτροπή συνεδριάζει για να κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη, 
και για να αποφασίσει αν την εγκρίνει ή την απορρίπτει. 
Για την έγκριση της απαιτείται πλειοψηφία πέντε (5) του¬ 
λάχιστον μελών της Εξεταστικής Επιτροπής. Τα αφυπη- 
ρετήσαντα μέλη της Συμβουλευτικής Επιτροπής, που 
έχουν αντικατασταθεί σύμφωνα με το άρθρο 41 παρ. 2 
του ν. 4485/2017 όπως ισχύει, μπορούν να παρίστανται 
στη συνεδρίαση αυτή χωρίς δικαίωμα ψήφου. 

Η κλίμακα βαθμολογίας της διδακτορικής διατριβής 
που εγκρίνεται έχει ως εξής: Άριστα μετ’ επαίνων, Άριστα, 
Αίαν Καλώς, Καλώς. 


Η διαδικασία ολοκληρώνεται με τη δημόσια ανακοί¬ 
νωση του αποτελέσματος στον/την εξεταζόμενο/η και 
με τη σύνταξη Πρακτικού, το οποίο υπογράφουν όλα 
τα μέλη της Εξεταστικής Επιτροπής· το υπογεγραμμένο 
Πρακτικό κατατίθεται από τον/την επιβλέποντα/ουσα 
στη Γραμματεία του Τμήματος. 

Ο/η υποψήφιος/α διδάκτορας δεν έχει δικαίωμα έν¬ 
στασης ενάντια στην απόφαση της επταμελούς εξετα¬ 
στικής επιτροπής. 

Δ.3 Αναγόρευση των υποψηφίων διδακτόρων σε δι¬ 
δάκτορες 

Η αναγόρευση των υποψηφίων διδακτόρων σε διδά¬ 
κτορες και η καθομολόγησή τους γίνεται σε τακτική συ¬ 
νεδρίαση τηςΣυνέλευσηςτουΤμήματος. Η ημερομηνία 
συνεδρίασης της Συνέλευσης του Τ μήματος αναγράφε¬ 
ται στον τίτλο του διδακτορικού διπλώματος ως ημερο¬ 
μηνία απονομής του. Ο ακριβής τύπος του διδακτορικού 
διπλώματος καθορίζεται με απόφαση της Συγκλήτου του 
Πανεπιστη μίου Κρήτη ς. 

Ο/η διδάκτορας καταθέτει δύο (2) αντίτυπα της εγκε¬ 
κριμένης μορφής της διδακτορικής διατριβής του/της 
(το ένα σε ψηφιακή μορφή) στη Γραμματεία τουΤμήμα¬ 
τος, δύο (2) αντίτυπα (επίσης το ένα σε ψηφιακή μορφή) 
στη Βιβλιοθήκη του Πανεπιστημίου και ένα ψηφιακό 
αντίτυπο, με τα σχετικά έντυπα συμπληρωμένα, στο 
Εθνικό Κέντρο Τεκμηρίωσης. 

Σημείωση: Ενδεχόμενη παραβίαση των προθεσμιών 
που αναφέρονται στο άρθρο Δ. 1 του παρόντος Κανο¬ 
νισμού δεν συνιστά λόγο ακυρότητας της διαδικασίας. 

Ε. Αξιολόγηση, γραμματειακή υποστήριξη και διιδρυ- 
ματικές συνεργασίες 

Ε. 1 Αξιολόγηση 

Οι Δ.Σ. του Τμήματος Φιλολογίας υπόκεινται στις δι¬ 
αδικασίες εσωτερικής και εξωτερικής αξιολόγησης, κα¬ 
θώς και διασφάλισης και πιστοποίησης της ποιότητας, οι 
οποίες προβλέπονται από το ισχύον νομικό πλαίσιο και 
από τις σχετικές αποφάσεις του Τ μήματος Φιλολογίας. 

Ε.2 Γραμματειακή υποστήριξη 

Τη διοικητική και γραμματειακή υποστήριξη των Δ.Σ. 
αναλαμβάνει το Τμήμα Φιλολογίας του Πανεπιστημίου 
Κρήτης. Ειδικότερα, η ΓραμματείατουΤμήματοςέχειτην 
ευθύνη της γραμματειακής υποστήριξης των Δ.Σ. και 
υποχρεούται να τηρεί για κάθε υποψήφιο/α διδάκτορα 
ιδιαίτερο φάκελο που περιέχει: α) τους τίτλους και τα 
δικαιολογητικά που προσκομίστηκαν με την αίτηση υπο¬ 
ψηφιότητας του/της, β) αντίγραφα των πιστοποιητικών ή 
βεβαιώσεων που του/της έχουν χορηγηθεί, γ) τα ετήσια 
υπομνήματα του/της προς τη Συμβουλευτική Επιτροπή 
και τα σχόλια επ' αυτών από τον/την επιβλέποντα/ουσα 
ή την Επιτροπή, δ) υποτροφίες ή βραβεία που του/της 
έχουν απονεμηθεί, ε) το πρακτικό έγκρισης ή απόρριψης 
της διδακτορικής διατριβής, στ) ηλεκτρονικό αντίγραφο 
της τελικής εγκεκριμένης μορφής της διδακτορικής δι¬ 
ατριβής, και ζ) κάθε σχετικό έγγραφο που προβλέπεται 
από την κείμενη νομοθεσία και τον παρόντα Κανονισμό. 
Το περιεχόμενο του ατομικού φακέλου είναι προσιτό 
μόνο στην αρμόδια υπηρεσία του Τμήματος, στον/την 
Πρόεδρο τουΤμήματος, στον/την επιβλέποντα/ουσα και 
τα άλλα μέλη της Συμβουλευτικής Επιτροπής και στον/ 
την ίδιο/α τον/την υποψήφιο/α διδάκτορα. 

Ε.3 Διιδρυματικές συνεργασίες 

Σε περίπτωση συνεργασίας με άλλα πανεπιστήμια ή 
ερευνητικά κέντρα και ινστιτούτα για την εκπόνηση δι¬ 
δακτορικών διατριβών με συνεπίβλεψη, τα σχετικά με τη 
διαδικασία εκπόνησης της διατριβής, από την επιλογή 
του/της υποψήφιου/ας διδάκτορα ώς και την απονομή 
του διδακτορικού τίτλου, καθώς και το ζήτημα της χο¬ 
ρήγησης ενιαίου ή χωριστού τίτλου, καθορίζονται στο 
πλαίσιο Ειδικού Πρωτοκόλλου Συνεργασίας που καταρ¬ 
τίζεται από το Τμήμα Φιλολογίας και τον συνεργαζόμενο 
ή τους συνεργαζόμενους φορείς και εγκρίνεται από τη 
Σύγκλητο του Πανεπιστημίου Κρήτης και τα συλλογικά 
όργανα διοίκησης των συνεργαζόμενων ιδρυμάτων. Οι 
όροι του Ειδικού Πρωτοκόλλου Συνεργασίας οφείλουν 
να συνάδουν με το πλαίσιο λειτουργίας των Δ.Σ. στο 
Τμήμα Φιλολογίας, όπως αυτό ορίζεται στον παρόντα 
Κανονισμό και τα λοιπά κανονιστικά κείμενα του Πανε¬ 
πιστημίου Κρήτης, και είναι σύμφωνοι με την κείμενη 
νομοθεσία. Η συνεπίβλεψη με αναγνωρισμένα ως ομο- 
ταγή ιδρύματα ή ερευνητικά κέντρα και ινστιτούτα της 
αλλοδαπής για την εκπόνηση διδακτορικών διατριβών 
διέπεται από τις διατάξεις του άρθρου 43 παρ. 3 του 
ν. 4485/2017 όπως ισχύει. 

ΣΤ. Μεταβατικές διατάξεις 

Οι ήδη εγγεγραμμένοι/ες υποψήφιοι/ες διδάκτορες 
του Τμήματος για την κρίση της διδακτορικής διατριβής 
των οποίων δεν έχει ορισθεί Εξεταστική Επιτροπή υπά¬ 
γονται για την υπόλοιπη φοίτηση τους στις διατάξεις του 
παρόντος Κανονισμού, σύμφωνα με τον ισχύοντα νόμο 
(4485/2017, αρ. 85.2). 

Υποψήφιοι/ες διδάκτορες που κατά την έναρξη ισχύος 
του παρόντος Κανονισμού συμπληρώνουν ή έχουν συ¬ 
μπληρώσει πέντε ή περισσότερα έτη φοίτησης μπορούν 
να ζητήσουν, σύμφωνα με το άρθρο Γ.1 του παρόντος, 
ετήσια παράταση φοίτησης και, όπως στο ίδιο άρθρο 
ορίζεται, δεν μπορεί να τους δοθούν περισσότερες από 
δύο ετήσιες παρατάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 1 Φεβρουάριου 2018 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 


Αριθμ. Γεν. Πρωτ. 1228 (2) 

Έγκριση Κανονισμού Διδακτορικών Σπουδών 
του Τ μήματος Ψυχολογίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(τακτική συνεδρίαση 382η/18-01 -2018) 

Έχοντας υπόψη: 

1. Το π.δ. 296/1973 (ΦΕΚ 239 τ. Α'/1973) περί καθο¬ 
ρισμού του τίτλου και της έδρας του εν Κρήτη ιδρυ- 
θέντος Πανεπιστημίου, το ν.δ. 114/1974 (ΦΕΚ 310 
τ. Α71974) περί τροποποιήσεως και συμπληρώσεως 
του ν.δ. 87/1973 (ΦΕΚ 159 τ. Α71973) «περί ιδρύσεως 


Πανεπιστημίων εις Θράκην και εις Κρήτην» και επεκτά- 
σεως διατάξεων τινών αυτού εις άπαντα τα ΑΕΙ (Α' 310), 
το ν. 259/1976 (ΦΕΚ 25τ.Α71976) περί τροποποιήσε¬ 
ως και συμπληρώσεως των περί Πανεπιστημίων Θρά¬ 
κης και Κρήτης κειμένων διατάξεων, τις διατάξεις του 
π.δ. 103/1983, (Φ.Ε.Κ. 48/15.04.1983, τ. Α') - Αυτοδύναμη 
λειτουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης. 

2. Το ΦΕΚ τ. ΥΟΔΔ 82/18-02-2016) και την υπ' αριθμ. 
πρωτ. 31460/Ζ1/23-02-2016 (ΑΔΑ: ΨΡΙ24653ΠΣ-Υ1Κ) 
διαπιστωτική πράξη της Αναπληρώτριας Υπουργού 
Παιδείας Έρευνας και Θρησκευμάτων, όπου διαπιστώ¬ 
νεται ότι ο Καθηγητής Οδυσσέας Ζώρας έχει εκλεγεί ως 
Πρύτανης του Πανεπιστημίου Κρήτης. 

3. Την υπ'αριθμ. 17070/01 -12-2017 (ΑΔΑ: 9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανεπι¬ 
στημίου Κρήτης, στις 01 -12-2017 σε εφαρμογή των δια¬ 
τάξεων του ν. 4485/2017 (ΦΕΚ 114/τ. Α704-08-201 7 για 
το ακαδημαϊκό έτος 2017-2018 όπως ισχύει. 

4. Τις διατάξεις του άρθρου 4 του ν. 3861/2010 (ΦΕΚ 
112 τ. Α72010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το ν. 4210/2013 (ΦΕΚ 254/ 
τ. Α721.11.2013), καθώς και την κατ' εξουσιοδότηση 
αυτού εκδοθείσα υπ' αριθ. ΥΠΟΙΚΔ6 1127865/ΕΞ2010/ 
30-09-2010 απόφαση. 

5. Τις διατάξεις του άρθρου 13, παρ. 2 σημείο (ιε) σε 
συνδυασμό με το άρθρο 31, παρ. 1 σημείο (α), το άρθρο 
45, παρ. 2 , το άρθρο 85, παρ. 6 (β) και το άρθρο 85, 
παρ. 5 του ν. 4485/2017. 

6. Το με αρ. Γεν. Πρωτ. 183/10-01-2017 έγγραφο της 
Γραμματέως του Τμήματος Ψυχολογίας της Σχολής Κοι¬ 
νωνικών Επιστημών του Πανεπιστημίου Κρήτης Χρυ- 
σούλας Κουτάλα. 

7. Το απόσπασμα πρακτικών της υπ' αριθμ. 160ής/ 
29-11-2017 Συνέλευσης τουΤμήματος Ψυχολογίας, σχε¬ 
τικά με το παρόν θέμα, αποφασίζει και εγκρίνει: 

Τον Κανονισμό Διδακτορικών Σπουδών τουΤμήματος 
Ψυχολογίαςτου Πανεπιστημίου Κρήτης όπως αυτός κα¬ 
τατέθηκε στη Σύγκλητο του Πανεπιστημίου Κρήτης και 
έχει ως ακολούθως: 

Άρθρο 1 

Σκοπός του Διδακτορικού Διπλώματος 

Η διαδικασία απόκτησης Διδακτορικού Διπλώματος 
στο Τμήμα Ψυχολογίαςτου Πανεπιστημίου Κρήτης (ΠΚ) 
αποσκοπεί όχι μόνον στην εκπόνηση Διδακτορικής Δι¬ 
ατριβής (ΔΔ), αλλά, γενικότερα, στην προετοιμασία των 
Υποψηφίων Διδακτόρων για μια επιτυχημένη ανεξάρτη¬ 
τη σταδιοδρομία στον ακαδημαϊκό χώρο. Αυτό συνεπά¬ 
γεται ότι, στα πλαίσια της διαδικασίας για την εκπόνηση 
της ΔΔ και την απόκτηση του Διδακτορικού Διπλώμα¬ 
τος, οι Υποψήφιοι Διδάκτορες θα αποκτήσουν εμπειρίες 
από ένα ευρύ φάσμα λειτουργιών που συνεπάγεται η 
ακαδημαϊκή σταδιοδρομία, συμπεριλαμβανομένηςτης 
ερευνητικής και της διδακτικής δραστηριότητας. 

Άρθρο 2 

Κριτήρια και διαδικασία επιλογής Υποψηφίων 
Διδακτόρων 

1. Οι ενδιαφερόμενοι για εκπόνηση ΔΔ γίνονται δεκτοί 
από τη Συνέλευση τουΤμήματος αφού προσκομίσουν τα 
απαραίτητα δικαιολογητικά. Δικαίωμα να υποβάλλουν 
αίτηση για εκπόνηση ΔΔ έχουν: 

Α. Πτυχιούχοι ΑΕΙ με γνώσεις Αγγλικής επιπέδου του¬ 
λάχιστον Β2, οι οποίοι είναι και κάτοχοι Μεταπτυχιακού 
Διπλώματος Ειδίκευσης ή ενιαίου αδιάσπαστου τίτλου 
σπουδών μεταπτυχιακού επιπέδου. 

Β. Πτυχιούχοι ΑΕΙ με γνώσεις Αγγλικής επιπέδου τουλά¬ 
χιστον Β2 που πληρούν 3 από 8 κριτήρια που έχει ορίσει 
το Τμήμα Ψυχολογίας. Κατά τη διάρκεια της εκπόνησης 
της ΔΔ, οι υποψήφιοι αυτής της κατηγορίας είναι υποχρε¬ 
ωμένοι να παρακολουθήσουν και να επιτύχουν σε όσα 
μαθήματα προπτυχιακού επιπέδου ή επιπέδου ΠΜΣτου 
Τμήματος ή άλλων Τμημάτων κριθεί απαραίτητο από τη 
Συνέλευση τουΤμήματος Ψυχολογίας. 

2. Η εξέταση των αιτήσεων για εκπόνηση ΔΔ γίνεται 
από τη Συνέλευση του Τμήματος εντός των δύο πρώτων 
μηνών κάθε ακαδημαϊκού εξαμήνου. Η υποβολή των 
σχετικών αιτήσεων μπορεί να λάβει χώρα κατά τα εξής 
χρονικά διαστήματα: 10-31 Ιανουάριου και 1-20 Σεπτεμ¬ 
βρίου κάθε έτους. 

3. Κατά την εξέταση των αιτήσεων (α) η Συνέλευση 
του Τμήματος τις κατηγοριοποιεί και, (β) αναθέτει την 
εξέταση κάθε κατηγορίας σε Τριμελή Επιτροπή μελών 
ΔΕΠ σχετικών ως προς το αντικείμενο τους με την κατη¬ 
γορία, (γ) Οι Επιτροπές αυτές συνεδριάζουν εντός δια¬ 
στήματος 30 ημερών, εξετάζουν λεπτομερώς τις αιτήσεις 
και λαμβάνουν συνεντεύξεις από τους υποψηφίους για 
εκπόνηση ΔΔ. (δ) Εντός διαστήματος 20 ημερών από 
τη συνεδρίαση τους, τα μέλη των Επιτροπών συντάσ¬ 
σουν και υποβάλλουν υπόμνημα προς τη Συνέλευση 
τουΤμήματος σχετικά με το ποιες αιτήσεις μπορούν να 
γίνουν δεκτές και ποιες όχι και για ποιους λόγους, (ε) Η 
Συνέλευση τουΤμήματος στην επόμενη συνεδρίαση της 
εγκρίνει ή απορρίπτει τις αιτήσεις κατόπιν αιτιολογημέ¬ 
νης απόφασης, ορίζει το επιβλέπον μέλος ΔΕΠ, τα μέλη 
της Τ.Σ.Ε., και τη γλώσσα συγγραφής της ΔΔ. 

4. Σε έκτακτες περιπτώσεις (π.χ., έναρξη χρηματοδο¬ 
τούμενου προγράμματος) υπάρχει η δυνατότητα προ¬ 
κήρυξης ή πρόσκλησης εκδήλωσης ενδιαφέροντος από 
τοΤμήμα Ψυχολογίας για εκπόνηση ΔΔ σε ημερομηνίες 
διαφορετικές από τις οριζόμενες στη παράγραφο 2. Οι 
προκηρύξεις δημοσιεύονται στον ημερήσιο τύπο και 
αναρτώνται στην ιστοσελίδα του Τ μήματος Ψυχολογίας 
και του Πανεπιστημίου Κρήτης. Σε αυτές τις περιπτώσεις, 
η προβλεπόμενη στην 3η παράγραφο διαδικασία εξέ¬ 
τασης των αιτήσεων εκκινεί αμέσως μετά το πέρας του 
χρονικού ορίου υποβολής των αιτήσεων που περιλαμβά¬ 
νεται στην προκήρυξη ή την πρόσκληση ενδιαφέροντος, 
κατά την αμέσως επόμενη Συνέλευση τουΤμήματος. 

5. Τα ονόματα των Υποψήφιων Διδακτόρων, των επι- 
βλεπόντων μελών ΔΕΠ ή ερευνητών, οι τίτλοι των εκπο¬ 
νούμενων ΔΔ και σύντομη περίληψη αυτών, καθώς και 
τα μέλη των Τ.Σ.Ε. αναρτώνται στον διαδικτυακό τόπο 
τουΤμήματος στην Ελληνική και την Αγγλική γλώσσα. 


Απαραίτητα Δικαιολογητικά 

Α. Κάτοχοι μεταπτυχιακού διπλώματος ειδίκευσης ή 
ενιαίου αδιάσπαστου τίτλου σπουδών μεταπτυχιακού 
επιπέδου. 

1. Αίτηση υποψήφιου φοιτητή - Εισήγηση επιβλέπο- 
ντος καθηγητή -Συνοπτική περιγραφή έργου, σε ειδικό 
έντυπο που παρέχεται ηλεκτρονικά σε αρχείο ννΟΚϋ από 
τη Γραμματεία του Τμήματος. Αυτό το έντυπο πρέπει 
να κατατεθεί συμπληρωμένο και υπογεγραμμένο με τα 
υπόλοιπα δικαιολογητικά αλλά και ηλεκτρονικά (χωρίς 
υπογραφές) μεθ-ιτωίΐστη ΓραμματείατουΤμήματοςΨυ¬ 
χολογίας. Περιλαμβάνει, μεταξύ άλλων, τον προτεινόμε- 
νο τίτλο της ΔΔ, την προτεινόμενη γλώσσα εκπόνησης 
της ΔΔ, τον/την προτεινόμενο επιβλέποντα/ουσα, καθώς 
και ένα σύντομο προσχέδιο της ΔΔ. 

2. Βιογραφικό Σημείωμα (Μέχρι 5 σελίδες - εκτύπωση 
μπρος-πίσω). 

3. Αντίγραφο Πτυχίου. Στην περίπτωση που ο υπο¬ 
ψήφιος έχει αποφοιτήσει από Πανεπιστήμιο του εξω¬ 
τερικού πρέπει να προσκομίσει και την ισοτιμία και/ή 
αντιστοιχία του τίτλου σπουδών του από το ΔΟΑΤΑΠ (ή 
το ΔΙ.Κ.Α.Τ.Σ.Α). 

4. Αντίγραφο ΜΔΕ. Στην περίπτωση που ο υποψήφιος 
το έχει αποκτήσει από Πανεπιστήμιο του εξωτερικού 
πρέπει να προσκομίσει και την ισοτιμία και/ή αντιστοιχία 
του τίτλου αυτού από το ΔΟΑΤΑΠ (ή το ΔΙ.Κ.Α.Τ.Σ.Α). 

5. Δήλωση του Νόμου 1599/1986 στην οποία δηλώνε¬ 
ται: α) ότι ο υποψήφιος δεν εκπονεί άλλη ΔΔ συγχρόνως 
σε ΑΕΙ της ημεδαπής ή της αλλοδαπής και β) αν ο υποψή¬ 
φιος παράλληλα φοιτά σε ΠΜΣ για την απόκτηση ΜΔΕ. 

Β. Μη κάτοχοι μεταπτυχιακού διπλώματος ειδίκευσης 

1. Αίτηση υποψήφιου φοιτητή - Εισήγηση επιβλέπο- 
ντος, καθηγητή - Συνοπτική περιγραφή έργου, σε ειδικό 
έντυπο που παρέχεται ηλεκτρονικά σε αρχείο ννΟΚϋ από 
τη Γραμματεία του Τμήματος. Αυτό το έντυπο πρέπει 
να κατατεθεί συμπληρωμένο και υπογεγραμμένο με τα 
υπόλοιπα δικαιολογητικά αλλά και ηλεκτρονικά (χωρίς 
υπογραφές) με θ-ιτΐ3ίΙ στη Γραμματεία. Περιλαμβάνει, 
μεταξύ άλλων, τον προτεινόμενο τίτλο της ΔΔ, την προ- 
τεινόμενη γλώσσα εκπόνησης της ΔΔ, τον/την προτει- 
νόμενο επιβλέποντα /ούσα, καθώς και ένα σύντομο 
προσχέδιο της ΔΔ. 

2. Βιογραφικό Σημείωμα. (Μέχρι 5 σελίδες - εκτύπωση 
μπρος-πίσω) 

3. Αντίγραφο Πτυχίου. Στην περίπτωση που ο υπο¬ 
ψήφιος έχει αποφοιτήσει από Πανεπιστήμιο του εξω¬ 
τερικού πρέπει να προσκομίσει και την ισοτιμία και/ή 
αντιστοιχία του τίτλου σπουδών του από το ΔΟΑΤΑΠ (ή 
το ΔΙ.Κ.Α.Τ.Σ.Α). 

4. Πιστοποιητικό για τη γνώση της Αγγλικής σε επίπεδο 
τουλάχιστον Β2. 

5. Δήλωση του ν. 1599/1986 στην οποία δηλώνεται: 
α) ότι ο υποψήφιος δεν εκπονεί άλλη ΔΔ συγχρόνως σε 
ελληνικό ή ξένο ΑΕΙ και β) αν ο υποψήφιος παράλληλα 
φοιτά σε ΠΜΣ για την απόκτηση ΜΔΕ. 

6. Τα δικαιολογητικά που απαιτούνται για τα κριτήρια 
κατά περίπτωση (πρέπει να πληρούνται τουλάχιστον 3 
από τα παρακάτω): 




6280 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'502/16.02.2018 


Βαθμός πτυχίου > 8.0 

Αναλυτική 
βαθμολογία ή 
πιστοποιητικό που 
αναφέρει το βαθμό 
πτυχίου 

Πιστοποιημένη εργασία σε 
ερευνητικό προγράμματα 
τουλάχιστον ετήσιας 
διάρκειας που θα 
αποδεικνύεται με αντίγραφο 
της σύμβασης με τον Ειδικό 
Αογαριασμό ή το φορέα 
χρηματοδότησης του έργου 
ή πιστοποιημένη εργασία 
σε αναγνωρισμένο ίδρυμα 
του εξωτερικού διάρκειας 
τουλάχιστον ενός έτους 

Βεβαίωση ή 

Αντίγραφο της 
σύμβασης του 

Ειδικού Αογαριασμού 
ή του φορέα 
χρηματοδότησης που 
διαχειρίζεται το έργο 
ή του αντίστοιχου 
οργανισμού/ 
ιδρύματος όπου 
πραγματοποιήθηκε η 
εργασία 

Τουλάχιστον 1 δημοσίευση 
σε περιοδικό στο 5(ΖΟΡΙΙ5/ 
Ρ$γςΙΝΕΟ ανεξαρτήτως 
σειράς ονόματος 

Ανάτυπο της 
δημοσίευσης 

Τουλάχιστον 2 παρουσιάσεις 
σε διεθνή συνέδρια 
ανεξαρτήτως σειράς 
ονόματος 

Ανάτυπο της 
δημοσίευσης -ι- 
πρόγραμμα του 
Συνεδρίου 

Βράβευση επιστημονικής 
εργασίας ή επιστημονικών 
εργασιών σε πανελλήνια 
ή διεθνή συνέδρια 
ανεξαρτήτως σειράς 
ονόματος 

Αντίγραφο του 
Βραβείου + 

Ανάτυπο της 
δημοσίευσης 

Υποτροφία αριστείας ή 
διάκριση κατά τη διάρκεια 
των προπτυχιακών σπουδών 

Βεβαίωση του φορέα 
που παρείχε την 
Υποτροφία 

Υποτροφία αριστείας για 
μεταπτυχιακές σπουδές 
(ΓΚΥ ή άλλος φορέας) 

Βεβαίωση του φορέα 
που παρέχει την 
Υποτροφία 


Άρθρο 3 

Επιβλέπων καθηγητής 

Σύμφωνα με το ν. 4485/2017, ο επιβλέπων καθηγητής 
πρέπει να είναι μέλος ΔΕΠ α' βαθμίδας, αναπληρωτή ή 
επίκουρου του Τμήματος Ψυχολογίας ή άλλου Τμήμα¬ 
τος ΑΕΙ (το τελευταίο αφορά σε ειδικές περιπτώσεις που 
διευκρινίζονται παρακάτω, βλ. τελευταία παράγραφο 
παρόντος άρθρου). Ο επιβλέπων καθηγητής δεν μπορεί 
να έχει υπό την επίβλεψη του περισσότερους από πέντε 
(5) Υποψήφιους Διδάκτορες. 

Ο επιβλέπων καθηγητής αναλαμβάνει την υποχρέωση 
να έχει τακτική συνεργασία με τον Υποψήφιο Διδάκτο¬ 
ρα. Σύμφωνα με το σκοπό της διαδικασίας εκπόνησης 
ΔΔ, όπως αυτός περιγράφεται σε αυτό το κείμενο (βλ. 
Άρθρο 1), ο επιβλέπων καθηγητής πρέπει να καθοδηγεί 
τον Υποψήφιο Διδάκτορα όχι μόνον σε ό,τι αφορά στη 
διεξαγωγή της διδακτορικής έρευνας, αλλά, γενικότε¬ 
ρα, σε ένα ευρύ φάσμα θεμάτων, με απώτερο στόχο 
την πληρέστερη προετοιμασία του υποψηφίου για μια 


επιτυχημένη ανεξάρτητη ακαδημαϊκή σταδιοδρομία. 

Ο επιβλέπων καθηγητής προεδρεύει της Τ.Σ.Ε. (βλ. 
Άρθρο 4) και συντονίζει τη διαδικασία της δημόσιας 
υποστήριξης της ΔΔ (βλ. Άρθρο 12). 

Αντικατάσταση του επιβλέποντα καθηγητή μπορεί να 
γίνει σε εξαιρετικές περιπτώσεις κατόπιν αιτιολογημένης 
αιτήσεως του Υποψηφίου Διδάκτορα προς τη Συνέλευση 
του Τμήματος, η οποία αποφασίζει σχετικά. Στην ίδια 
αίτηση θα πρέπει επίσης να αναφέρεται το όνομα του 
αντικαταστάτη επιβλέποντα καθηγητή (δεν προβλέπεται 
διάστημα, κατά το οποίο ο Υποψήφιος Διδάκτορας να 
μην επιβλέπεται από καθηγητή). Ο αντικαταστάτης, ο 
οποίος θα πρέπει επίσης να πληροί τις προϋποθέσεις 
του νόμου, οφείλει (α) να καταθέσει προς τη Συνέλευση 
του Τμήματος γραπτή δήλωση, με την οποία να απο¬ 
δέχεται την ανάληψη των καθηκόντων της επίβλεψης 
της ΔΔ και (β) μετά την ανάληψη των καθηκόντων του, 
να συγκαλέσει εντός 30 ημερών συνεδρίαση της Τ.Σ.Ε. 
(βλ. Άρθρο 4), με σκοπό την αλληλοενημέρωση και την 
κατά το δυνατόν απρόσκοπτη συνέχιση της διαδικασίας. 

Στην περίπτωση που ο επιβλέπων καθηγητής μετακι¬ 
νηθεί σε άλλο Τμήμα ή συνταξιοδοτηθεί δεν απαιτείται 
αντικατάσταση του. Η ΔΔ δεν μετακινείται σε άλλο Τμή¬ 
μα, αλλά ολοκληρώνεται στο Τμήμα Ψυχολογίας με τον 
ίδιο επιβλέποντα. 

Στην περίπτωση που ο επιβλέπων καθηγητής εκλείψει ή 
διαπιστωμένα αδυνατεί να επιτελέσει χρέη επιβλέποντος 
για μεγάλο χρονικό διάστημα, τότε μπορεί η Συνέλευση 
τουΤμήματος, αυτόματα ή κατόπιν αίτησηςτου Υποψη¬ 
φίου Διδάκτορα, να προβεί σε αντικατάσταση του επιβλέ- 
ποντος, σύμφωνα με τα όσα ορίζονται στην προηγούμενη 
παράγραφο. Η ανάθεση της επίβλεψης μπορεί να γίνει 
σε άλλο μέλος ΔΕΠ, ύστερα από αίτηση του υποψηφίου 
και σύμφωνη γνώμη του προτεινόμενου επιβλέποντος ή 
σε ένα από τα άλλα (δύο) μέλη της Τ.Σ.Ε., ακόμη και καθ' 
υπέρβαση του μέγιστου αριθμού υποψηφίων. 

Είναι δυνατόν η ΔΔ να εκπονηθεί σε συνεργασία με 
άλλο Τμήμα ΑΕΙ ή ερευνητικό κέντρο. Σε αυτήν την πε¬ 
ρίπτωση συντάσσεται ειδικό πρωτόκολλο συνεργασί¬ 
ας μεταξύ των φορέων, ενώ ορίζεται ένας επιβλέπων 
από κάθε φορέα. Τη διοικητική ευθύνη αναλαμβάνει 
ένα από τα συνεργαζόμενα ιδρύματα και η εκπόνηση 
της διατριβής διαρκεί τουλάχιστον τρία (3) έτη από τον 
ορισμό των επιβλεπόντων μελών ΔΕΠ/ερευνητών. Τα 
σχετικά με τη διαδικασία εκπόνησης της διατριβής, από 
την επιλογή του Υποψηφίου Διδάκτορα έως και την απο¬ 
νομή Διδακτορικού Διπλώματος, καθώς και η χορήγηση 
ενιαίου ή χωριστού τίτλου σε περίπτωση συνεργασίας 
μεταξύ ιδρυμάτων, θα προβλέπονται στο οικείο ειδικό 
πρωτόκολλο συνεργασίας που θα καταρτιστεί από τα 
συνεργαζόμεναΤμήματα/φορείςκαιεγκρίνεται απάτην 
οικεία Σύγκλητο ή τα συλλογικά όργανα διοίκησης των 
ερευνητικών κέντρων. 

Άρθρο 4 

Τριμελής Συμβουλευτική Επιτροπή 

Σύμφωνα με το ν. 4485/2017, για κάθε Υποψήφιο 
Διδάκτορα ορίζεται από τη Συνέλευση του Τμήματος 
Τ.Σ.Ε. για την επίβλεψη και καθοδήγηση του υποψηφίου 

κατά τη διάρκεια της εκπόνησης της Διδακτορικής του 
Διατριβής. 

Πέραν του επιβλέποντα καθηγητή, στην Τ.Σ.Ε. μετέ¬ 
χουν επίσης δύο (2) μέλη, τα οποία μπορεί να είναι μέλη 
ΔΕΠ α' βαθμίδας, αναπληρωτή ή επίκουρουτουΤμήμα- 
τος Ψυχολογίας ή άλλου Τμήματος του ΠΚ ή άλλου ΑΕΙ 
της ημεδαπής ή ομοταγών Ιδρυμάτων της αλλοδαπής, 
ή ερευνητές Α', Β' ή Γ' βαθμίδας αναγνωρισμένου ερευ¬ 
νητικού κέντρου του εσωτερικού ή εξωτερικού, οι οποίοι 
είναι κάτοχοι Διδακτορικού Διπλώματος. Τα μέλη της 
επιτροπής πρέπει να έχουν την ίδια ή συναφή επιστη¬ 
μονική ειδικότητα με αυτή, στην οποία ο Υποψήφιος 
Διδάκτορας εκπονεί τη διατριβή του. 

Αντικατάσταση κάποιου μέλους της Τ.Σ.Ε. μπορεί να 
γίνει με απόφαση της ΣυνέλευσηςΤμήματος και κατόπιν 
αιτιολογημένης αιτήσεως του Υποψηφίου Διδάκτορα, η 
οποία θα πρέπει να φέρει και την υπογραφή του επιβλέ- 
ποντα καθηγητή. Στην ίδια αίτηση θα πρέπει επίσης να 
αναφέρεται το όνομα ενός αντικαταστάτη, ο οποίος να 
πληροί τις προϋποθέσεις του νόμου. Ο αντικαταστάτης 
αυτός θα πρέπει να υποβάλει ταυτόχρονα προς τη Συ¬ 
νέλευση Τμήματος έγγραφη και ενυπόγραφη δήλωση 
αποδεχόμενος τη συμμετοχή του στην Τ.Σ.Ε. 

Στην περίπτωση μετακίνησης του επιβλέποντος καθη¬ 
γητή σε άλλο Ίδρυμα, ένα τουλάχιστον μέλος της Τ.Σ.Ε. 
θα πρέπει να προέρχεται από το Τμήμα Ψυχολογίας και 
το οποίο θα πρέπει να πληροί τις προϋποθέσεις του νό¬ 
μου. Επίσης, αν κάποιο μέλος της Τ.Σ.Ε. αφυπηρετήσει 
(συμπεριλαμβανομένων των ομότιμων καθηγητών), 
αντικαθίσταται σύμφωνα με τα παραπάνω οριζόμενα. 

Άρθρο 5 

Υποχρεώσεις Υποψηφίου Διδάκτορα 

Καθ' όλη τη διάρκεια της διαδικασίας εκπόνησης της 
Διδακτορικής του Διατριβής, ο Υποψήφιος Διδάκτορας 
οφείλει να ακολουθεί τις οδηγίες του επιβλέποντα κα¬ 
θηγητή και των μελών της Τ.Σ.Ε., καθώς και να τηρεί τα 
χρονοδιαγράμματα που ορίζονται σε αυτό το κείμενο. 

Επιπλέον, ο Υποψήφιος Διδάκτορας έχει υποχρέω¬ 
ση, εφόσον του ζητηθεί, να προσφέρει εκπαιδευτικές 
υπηρεσίες ή αρωγή στο ερευνητικό έργο του Τμήματος 
Ψυχολογίας. Οι επικουρικές αυτές ενασχολήσεις θα πρέ¬ 
πει να συμβάλουν ουσιαστικά στην προετοιμασία του 
υποψηφίου για επιτυχημένη ανεξάρτητη ακαδημαϊκή 
σταδιοδρομία, σύμφωνα με το σκοπό της διαδικασίας 
εκπόνησης ΔΔ που περιγράφεται στο Άρθρο 1. Για τις 
υπηρεσίες αυτές, δύναται να εγκριθεί από τη Συνέλευ¬ 
ση του Τμήματος ωριαία αντιμισθία, εφόσον υπάρχει 
οικονομική δυνατότητα. Η τακτική φυσική παρουσία 
του Υποψήφιου Διδάκτορα στο Τμήμα Ψυχολογίας του 
ΠΚ στο Ρέθυμνο θεωρείται απαραίτητη. Η εκπόνηση ΔΔ 
απαιτεί μεγάλη επένδυση χρόνου και ενέργειας και γενι¬ 
κά δεν είναι συμβατή με την παράλληλη ενασχόληση με 
άλλες δραστηριότητες. Οι Υποψήφιοι Διδάκτορες, πέρα 
των λοιπών υποχρεώσεων τους, θα παρέχουν δώδεκα 
(12) ώρες διδασκαλίας ανά έτος, εννέα (9) ώρες επιτή¬ 
ρησης σε εξετάσεις ανά εξάμηνο, ενώ θα εμπλέκονται 
και σε άλλες ακαδημαϊκές δραστηριότητες ανάλογα με 
τις ανάγκες του Τμή ματος. 


Άρθρο 6 

Διάρκεια εκπόνησης της Διδακτορικής Διατριβής 

Η χρονική διάρκεια για την απόκτηση του Διδακτο¬ 
ρικού Διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της Τ.Σ.Ε. και μεγαλύτερη των πέντε (5) πλή- 
ρων ημερολογιακών ετών. Σε εξαιρετικές περιπτώσεις, οι 
Υποψήφιοι Διδάκτορες έχουν το δικαίωμα σε δωδεκάμη¬ 
νη αναστολή της διαδικασίας εκπόνησης της διατριβής 
τους. Τη σχετική απόφαση λαμβάνει η Συνέλευση του 
Τμήματος κατόπιν αίτησης του Υποψηφίου Διδάκτορα. 
Οι Υποψήφιοι Διδάκτορες θα πρέπει να ανανεώνουν 
την εγγραφή τους ανά έτος. Οι Υποψήφιοι Διδάκτορες 
έχουν μέχρι πέντε (5) πλήρη ημερολογιακά έτη από την 
πρώτη εγγραφή τους όλα τα δικαιώματα και τις παροχές 
που προβλέπονται και για τους φοιτητές του Β' κύκλου 
σπουδών σύμφωνα με την κείμενη νομοθεσία. Μέχρι 
και πέντε (5) έτη μετά την ολοκλήρωση της Διδακτορι¬ 
κής τους Διατριβής, διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών. 

Άρθρο 7 

Περιοδική αξιολόγηση/ 

ετήσιες εκθέσεις προόδου 

Σύμφωνα με το ν. 4485/2017, ο Υποψήφιος Διδάκτο¬ 
ρας οφείλει να υποβάλει στην Τ.Σ.Ε. έκθεση προόδου/ 
υπόμνημα τουλάχιστον 30 ημέρες πριν το τέλος κάθε 
έτους από τον ορισμό της. Σε αυτή την έκθεση περιγρά- 
φονται τα συγκεκριμένα βήματα προς την ολοκλήρωση 
της ΔΔ που έλαβαν χώρα κατά το προηγούμενο έτος. 
Εν συνεχεία, ο Υποψήφιος Διδάκτορας ενημερώνει και 
προφορικά την Τ.Σ.Ε. για την πρόοδο της ΔΔ, σε ειδική 
συνάντηση που γίνεται προς αυτό τον σκοπό. Η Τ.Σ.Ε. 
συμπληρώνει ειδικό έντυπο με τυχόν παρατηρήσεις επί 
του υπομνήματος. Αυτό κατατίθεται στη Γραμματεία του 
Τμήματος Ψυχολογίας, η οποία το καταχωρεί στον ατο¬ 
μικό φάκελο του Υποψήφιου Διδάκτορα. 

Άρθρο 8 

Κείμενο και αντικείμενο της Διδακτορικής 

Διατριβής 

Το θέμα της ΔΔ θα πρέπει να είναι αρκούντως σημαντι¬ 
κό και καινοτόμο, ώστε η εκπόνηση της ΔΔ να προάγει σε 
σημαντικό βαθμό τη γνώση στο θέμα το οποίο πραγμα¬ 
τεύεται και τα αποτελέσματα να χρήζουν δημοσίευσης 
στη διεθνή επιστημονική βιβλιογραφία (βλ. Άρθρο 9). Η 
ιδανική μορφή μιας ΔΔ αποτελείται από μία συστημα¬ 
τική αλληλουχία μελετών, οι υποθέσεις των οποίων πη¬ 
γάζουν με σαφήνεια από κάποιο θεωρητικό υπόβαθρο. 

Ανάλογα με το αντικείμενο της διατριβής, προβλέπε- 
ται η μορφοποίηση του κειμένου είτε κατά κεφάλαια 
(εισαγωγή, ανασκόπηση βιβλιογραφίας, μεθοδολογία, 
αποτελέσματα, συζήτηση) είτε ως μία σειρά ερευνητι¬ 
κών άρθρων οργανωμένων σύμφωνα με τα πρότυπα 
επιστημονικών περιοδικών με την προσθήκη κατάλλη¬ 
λης εισαγωγής και ανασκόπησης της βιβλιογραφίας. Και 
στις δύο περιπτώσεις, η μορφή του κειμένου συνιστάται 
να ακολουθεί τους κανόνες συγγραφής της εκάστοτε 

τρέχουσας έκδοσης του Εγχειριδίου Δημοσιεύσεων 
(ΡυδΙίςθΐίοπ ΜθπυθΙ) της Αμερικανικής Ψυχολογικής 
Εταιρείας (ΑιτιβΓΪςθη ΡδγςΓιοΙοςίεθΙ Α55οεί3ΐίοη), καθότι 
οι κανόνες αυτοί έχουν καθιερωθεί ως διεθνές πρότυπο 
στο χώρο της Ψυχολογίας. 

Η ΔΔ επιτρέπεται να γραφεί είτε στα ελληνικά είτε στα 
αγγλικά. Και στις δύο περιπτώσεις, θεωρείται αυτονόητο 
ότι οι αντίστοιχοι κανόνες γραμματικής και συντακτικού 
θα έχουν ακολουθηθεί με ιδιαίτερη προσοχή, ώστε το 
κείμενο να είναι ευανάγνωστο. Επίσης, εάν η γλώσσα 
της ΔΔ είναι τα ελληνικά, θα πρέπει να περιλαμβάνεται 
εκτεταμένη περίληψη (1.000-3.000 λέξεων) στα αγγλικά 
και, αντίστροφα, εάν η γλώσσα της ΔΔ είναι τα αγγλι¬ 
κά, θα πρέπει να περιλαμβάνεται εκτεταμένη περίληψη 
(1.000-3.000 λέξεων) στα ελληνικά. 

Άρθρο 9 

Δημοσίευση αποτελεσμάτων στη διεθνή 

επιστημονική βιβλιογραφία 
Απαραίτητη προϋπόθεση πριν την υποστήριξη της 
ΔΔ (βλ. Άρθρο 12) είναι η έγκριση προς δημοσίευση στη 
διεθνή επιστημονική βιβλιογραφία ενός τουλάχιστον 
πλήρους άρθρου (όχι περίληψης), το οποίο να βασίζεται 
στη διατριβή και να έχει ως πρώτο όνομα μεταξύ των 
μελών της συγγραφικής ομάδας αυτό του Υποψήφιου 
Διδάκτορα. Η δημοσίευση θα πρέπει να γίνει σε επιστη¬ 
μονικό περιοδικό, το οποίο θα πρέπει (α) να χρησιμοποιεί 
το σύστημα κριτών (ρθθΓ Γθνίθνν) και (β) να περιλαμβά¬ 
νεται σε επιστημονική βάση δεδομένων (ΡδγεΙΝΡΟ, 151 
ν\/θ6 οί δείθπςθ, 5ςορυ$). Συλλογικοί τόμοι και πρακτικά 
διεθνών συνεδρίων, ακόμη και αν χρησιμοποιούν σύ¬ 
στημα κριτών, δεν μπορούν να ληφθούν υπόψη για την 
ικανοποίηση αυτής της προϋπόθεσης. Η επιλογή του 
περιοδικού θα πρέπει να γίνει με τη σύμφωνη γνώμη και 
τωντριών μελών τηςΤ.Σ.Ε. και με γνώμονα το κύροςτου 
περιοδικού στη διεθνή επιστημονική κοινότητα. 

Άρθρο 10 

Διαδικασία διαγραφής Υποψηφίου Διδάκτορα 
Διαγραφή ενός Υποψηφίου Διδάκτορα από τη Συνέ¬ 
λευση του Τμήματος προβλέπεται κατόπιν αιτιολογη¬ 
μένης αιτήσεως υπογεγραμμένης από τον επιβλέποντα 
καθηγητή και τουλάχιστον ένα επιπλέον μέλοςτηςΤ.Σ.Ε. 
Ως λόγοι διαγραφής θεωρούνται (α) η αδικαιολόγητη 
υπέρβαση του μέγιστου επιτρεπόμενου χρόνου που 
προβλέπεται για την εκπόνηση ΔΔ από το Άρθρο 6, (β) 
η μη υποβολή έκθεσης προόδου, όπως προβλέπεται από 
το Άρθρο 7, (γ) η μη τήρηση των προβλεπόμενων από 
αυτό το κείμενο χρονοδιαγραμμάτων, (δ) η συστηματική 
άρνηση συμμόρφωσης του υποψηφίου με τις επιστημο¬ 
νικές υποδείξειςτηςΤ.Σ.Ε., (ε) η συστηματική παραμέλη¬ 
ση των υποχρεώσεων του Υποψηφίου Διδάκτορα που 
πηγάζουν από το Άρθρο 5, (ζ) η έλλειψη ανταπόκρισης 
του Υποψηφίου Διδάκτορα σε επανειλημμένες προσπά¬ 
θειες επικοινωνίας εκ μέρους του επιβλέποντα καθηγητή 
και των μελών τηςΤ.Σ.Ε., και (η) η αποδεδειγμένη παρα¬ 
βίαση δεοντολογικών κανόνων. 


Άρθρο 11 

Επταμελής Εξεταστική Επιτροπή 
Σύμφωνα με το ν. 4485/2017, για την τελική αξιολόγη¬ 
ση και κρίση της διατριβής του Υποψήφιου Διδάκτορα, 
μετά την ολοκλήρωση των υποχρεώσεων του και τη συγ¬ 
γραφή της ΔΔ, ορίζεται από τη Συνέλευση του Τμήματος 
Επταμελής Εξεταστική Επιτροπή, στην οποία μετέχουν 
και τα μέλη τηςΤ.Σ.Ε, σύμφωνα με την ακόλουθη διαδι¬ 
κασία: ο Υποψήφιος Διδάκτορας υποβάλλει αίτηση προς 
τηνΤ,Σ.Ε. για τη δημόσια υποστήριξη της διατριβής. Η 
Τ.Σ.Ε. εξετάζει τη ΔΔ, καθώς και το αν πληρούνται και οι 
υπόλοιπες προϋποθέσεις που ορίζει ο παρών κανονι¬ 
σμός και συντάσσει αναλυτική εισηγητική έκθεση προς 
τη Συνέλευση του Τμήματος ζητώντας τον ορισμό της 
Επταμελούς Επιτροπής. Η Συνέλευση τουΤμήματος ορί¬ 
ζει τελικά την Επταμελή Επιτροπή. Στην περίπτωση που 
η εισήγηση τηςΤ.Σ.Ε. προς τη Συνέλευση τουΤμήματος 
για τον ορισμό Επταμελούς Εξεταστικής Επιτροπής είναι 
αρνητική, το ζήτημα παραπέμπεται στη Συνέλευση του 
Τμήματος με το ερώτημα της διαγραφής του Υποψή¬ 
φιου Διδάκτορα. Σε περίπτωση που η Συνέλευση του 
Τμήματος κρίνει διαφορετικά από τηνΤ.Σ.Ε., απαιτείται 
δικαιολογημένη απόφαση προκειμένου να προχωρήσει 
στον ορισμό της Επταμελούς Επιτροπής. 

Η Επταμελής Επιτροπή αποτελείται από τηνΤ.Σ.Ε. κα¬ 
θώς και τέσσερα ακόμα μέλη ΔΕΠ α' βαθμίδας, αναπλη¬ 
ρωτή και επίκουρου από το ΠΚή άλλο Α.Ε.Ι. ή καθηγητές 
αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι Διδακτορικού Διπλώματος, 
ή ερευνητές των βαθμιδών Α', Β' ή Γ' από ερευνητικά 
κέντρα του άρθρου 13Α του ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών ή από αναγνωρισμένα ερευνη¬ 
τικά κέντρα ή Ινστιτούτα της αλλοδαπής και έχουν το 
ίδιο ή συναφές γνωστικό αντικείμενο με την υπό κρίση 
ΔΔ. Στην Επταμελή Επιτροπή δεν μετέχουν ομότιμοι ή 
συνταξιοδοτημένα μέλη ΔΕΠ. Αν υπάρχουν μέλη στην 
Τ.Σ.Ε. που στο μεταξύ έχουν αφυπηρετήσει, αντικαθίστα¬ 
νται έτσι ώστε να πληρούνται τα όσα ορίζει το Άρθρο 4. 

Άρθρο 12 

Υποστήριξη Διδακτορικής Διατριβής 
Σύμφωνα με το ν. 4485/2017, ο Υποψήφιος Διδάκτο¬ 
ρας υποστηρίζει τη διατριβή του δημόσια, ενώπιον της 
Επταμελούς Εξεταστικής Επιτροπής. Για την έγκριση της 
ΔΔ απαιτείται η σύμφωνη γνώμη τουλάχιστον πέντε (5) 
μελών της Επταμελούς Εξεταστικής Επιτροπής. 

Ο Υποψήφιος Διδάκτορας οφείλει να παραδώσει το 
πλήρες κείμενο της ΔΔ σε όλα τα μέλη της Επταμελούς 
Εξεταστικής Επιτροπής τουλάχιστο 45 ημέρες πριν την 
προγραμματισμένη ημερομηνία υποστήριξης. Η δια¬ 
δικασία της υποστήριξης είναι ανοικτή στην ευρύτερη 
ακαδημαϊκή κοινότητα και στο κοινό. 

Η Γραμματεία αναρτά έγκαιρα σχετική ανακοίνωση με 
την ημερομηνία, ώρα και αίθουσα της υποστήριξης στην 
ιστοσελίδα του Τμήματος Ψυχολογία και στον πίνακα 
ανακοινώσεων του Τμήματος Ψυχολογίας του ΠΚ. 

Η διαδικασία της υποστήριξης συντονίζεται από τον 
επιβλέποντα καθηγητή και προϋποθέτει τη φυσική 
παρουσία των τεσσάρων (4) τουλάχιστον μελών της 
εξεταστικής επιτροπής, ενώ τα λοιπά μέλη μπορούν να 
συμμετέχουν με τηλεδιάσκεψη. 

Προβλέπονται οι εξής φάσεις, χωρίς να υπάρχει χρο¬ 
νικός περιορισμός: 

α) μετά τη δημόσια παρουσίαση της Διατριβής από τον 
υποψήφιο, ακολουθεί διάστημα κατά το οποίο ο Υποψή¬ 
φιος Διδάκτορας καλείται να απαντήσει σε ερωτήσεις 
σχετικές με το αντικείμενο της διατριβής προερχόμενες 
τόσο από τα μέλη της Επταμελούς Εξεταστικής Επιτρο¬ 
πής όσο και από τους άλλους παρευρισκόμενους, 

β) μετά την απομάκρυνση των άλλων παρευρισκό- 
μενων, τα μέλη της Επταμελούς Εξεταστικής Επιτροπής 
διαβουλεύονται και κρίνουν την εργασία ως προς την 
ποιότητα, την πληρότητα, των πρωτότυπη σκέψη και τη 
συμβολή στην επιστήμη, 

γ) τα μέλη της Επταμελούς Εξεταστικής Επιτροπής ενη¬ 
μερώνουν τον υποψήφιο για το αποτέλεσμα της κρίσης 
τους. 

Η υποστήριξη μπορεί να κριθεί ως: 

α) ανεπιτυχής, εάν τρία ή περισσότερα από τα μέλη 
της Επταμελούς Εξεταστικής Επιτροπής δεν κρίνουν την 
υποστήριξη ως επιτυχή, 

β) επιτυχής ή 

γ) επιτυχής υπό προϋποθέσεις, στην οποία περίπτωση 
ο υποψήφιος καλείται να κάνει διορθώσεις στο κείμενο 
της ΔΔ. 

Στις περιπτώσεις (β) και (γ) απαιτείται η σύμφωνη γνώ¬ 
μη τουλάχιστον πέντε εκ των επτά μελών της Επταμε¬ 
λούς Εξεταστικής Επιτροπής. 

Με το πέρας της διαδικασίας υποστήριξης, τα μέλη της 
Επταμελούς Εξεταστικής Επιτροπής υπογράφουν σχε¬ 
τική φόρμα με την απόφαση τους, η οποία κατατίθεται 
στη Γραμματεία του Τμήματος Ψυχολογίας του ΠΚ και 
κοινοποιείται στη Συνέλευση του Τμήματος. 

Άρθρο 13 

Τελικές διορθώσεις Διδακτορικής Διατριβής 

Σε περίπτωση που η υποστήριξη της ΔΔ κριθεί ως 
«επιτυχής υπό προϋποθέσεις» (βλ. Άρθρο 12), τα μέλη 
της Επταμελούς Εξεταστικής Επιτροπής δίνουν στον 
Υποψήφιο Διδάκτορα πριν από τη λήξη της διαδικασί¬ 
ας υποστήριξης συγκεκριμένες οδηγίες για διορθώσεις 
στο κείμενο, τις οποίες θεωρούν απαραίτητες. Ο Υπο¬ 
ψήφιος Διδάκτορας θα πρέπει να ολοκληρώσει αυτές 
τις αλλαγές εντός 90 ημερών από την ημερομηνία της 
υποστήριξης και να αποστείλει το αναθεωρημένο κεί¬ 


μενο και στα επτά μέλη της Επταμελούς Εξεταστικής 
Επιτροπής. Τουλάχιστο πέντε από τα μέλη της Επταμε¬ 
λούς Εξεταστικής Επιτροπής θα πρέπει να επικοινωνή¬ 
σουν με τον επιβλέποντα καθηγητή και να διατυπώσουν 
την ικανοποίηση τους για τις διορθώσεις στο κείμενο. 
Ο επιβλέπων καθηγητής τότε ενημερώνει τα μέλη της 
Τ.Σ.Ε. και τη Συνέλευση του Τμήματος. Η Συνέλευση του 
Τμήματος, λαμβάνοντας υπόψη την απόφαση της Επτα¬ 
μελούς Εξεταστικής Επιτροπής και την ενημέρωση από 
τον επιβλέποντα καθηγητή για την επιτυχή ολοκλήρωση 
των διορθώσεων, κρίνει τη διαδικασία εκπόνησης της 
ΔΔ περατωμένη. 

Άρθρο 14 

Κατάθεση αντιτύπων Διδακτορικής Διατριβής 

Εντός 30 ημερών από την έγκριση της τελικής μορφής 
της ΔΔ, ο Υποψήφιος Διδάκτορας πρέπει να καταθέσει 
ακριβή αντίγραφα (σε έντυπη ή/και ηλεκτρονική μορφή) 
του κειμένου (α) και στα επτά μέλη της Επταμελούς Εξε¬ 
ταστικής Επιτροπής, (β) στη Γραμματεία του Τμήματος 
Ψυχολογίας του ΠΚ, (γ) στη βιβλιοθήκη του ΠΚ και (δ) 
στο Εθνικό Κέντρο Τεκμηρίωσης. 

Άρθρο 15 

Αναγόρευση και καθομολόγηση Διδακτόρων 

Η αναγόρευση του υποψηφίου σε Διδάκτορα γίνεται 
από τη Συνέλευση του Τμήματος. 

Η καθομολόγηση ακολουθείτο τυπικό του Τμήματος 
Ψυχολογίας και του ΠΚ. 

Ο τίτλος υπογράφεται από τον Πρύτανη του Πανεπι¬ 
στημίου Κρήτης, τον Πρόεδρο και τον Προϊστάμενο της 
Γραμματείας του Τμήματος Ψυχολογίας του ΠΚ. 

Άρθρο 16 

Άλλες διατάξεις 

Οι διατάξεις του ν. 4485/2017, όπως περιγράφονται 
παραπάνω, ισχύουν και εφαρμόζονται για τους ήδη εγ¬ 
γεγραμμένους Υποψήφιους Διδάκτορες, εφόσον δεν έχει 
οριστεί η Επταμελής Εξεταστική Επιτροπή (παρ. 5, αρ. 
85, ν. 4485/2017). 

Θέματα τα οποία δεν καλύπτονται από την νομοθεσία 
ή τον κανονισμό, θα ρυθμίζονται από τη Συνέλευση του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 1 Φεβρουάριου 2018 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θϊ.ςμ· Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννβί)Πΐ35ΐ6ΐ·.6ΐ(α>6ΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.βΐ.9·· 

ΤΗΛΕΦΩΝΙΚΟ ΚΕΝΤΡΟ: 210 5279000 -ίθχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ΐ@6ΐ.9'' 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος,τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννββιπβίΙθΓ.θ^θΙ.ξΐ 1, 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9ΐ'3ηπη3ΐ6Ϊ3@6ΐ.9 | ' 

























